Ramsdal har særlig arbeidet med å undersøke årsaker til skolefrafall i videregående skole og metodikk for å hindre frafall. Hennes samarbeid med prosjektet Guttas campus har hatt som mål å gi unge gutter som står i risiko for å slutte på skolen økt motivasjon for læring, gode arbeidsvaner, faglig, personlig og sosial vekst samt oppleve trivsel og mestring. Ramsdal har drevet et omfattende formidlingsarbeid i Norge for elever, lærere, skoleledere, foreldre, NAV og kommuner, særlig innen feltet ungdom og frafall fra 2018–2024. Ramsdal har drevet populærvitenskapelig arbeid gjennom deltagelse på Forskningsdagene og bidragsyter i podcast, forumteater, inkluderende teater, kurs, konferanser og seminarer.